Mawu Matsɛ Yemi ɔ​—Nɔ Yemi Nɛ Yeɔ Anɔkuale\nKANE NGƐ Acholi Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bengali Bicol Bulgarian Cakchiquel (Central) Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Chiyao Chokwe Chuvash Cibemba Cinyanja Croatian Czech Dangme Danish Dutch Efik English Estonian Ewe Finnish French Ga Garifuna Georgian German Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hiri Motu Hmong (White) Hungarian Igbo Iloko Indonesian Isoko Italian Japanese Kannada Kazakh Kikamba Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korean Krio Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mam Mambwe-Lungu Marathi Maya Mazatec (Huautla) Mixe Mongolian Moore Nahuatl (Central) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Romanian Runyankore Russian Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Spania Sranantongo Swahili Swahili (Congo) Swedish Tagalog Tahitian Tamil Tatar Telugu Thai Tigrinya Tiv Tlapanec Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Urdu Venda Vietnamese Waray-Waray Wayuunaiki Xhosa Yoruba Zande Zapotec (Isthmus) Zulu\nHƐ MI MUNYU | NƆ YEMI NƐ YEƆ ANƆKUALE\nMawu Matsɛ Yemi ɔ—Nɔ Yemi Nɛ Yeɔ Anɔkuale\nBenɛ ní tsumi he nɛ a peeɔ ma sika sanehi a mi hlami ngɛ Nicaragua a nya dalɔ ngɛ nɔ́ he je nɛ e susu kaa anɔkuale nɛ a yi ngɛ nɔ yemi mi ɔ se be nyɛe maa po ɔ he munyu tue ɔ, e de ke, “Nɔ́ titli he je nɛ ma nikɔtɔmahi yi anɔkuale ɔ ji kaa a ji ma bi, nɛ ke ma bi yi anɔkuale ɔ, lɛɛ ma nikɔtɔmahi hu be anɔkuale yee.”\nAnɛ o kplɛɛ we nɔ kaa ke nihi yi anɔkuale ɔ, nɔ yemi saisaa nɛ ma ba ye ma a nɔ ɔ hu be anɔkuale yee lo? Ke jã ji sane ɔ, lɛɛ nɔ yemi nɛ maa ye anɔkuale ɔ maa pee nɔ yemi nɛ pi adesahi nɛ a to sisi. Baiblo ɔ tu nɔ yemi nɛ yeɔ anɔkuale he munyu. Lɔ ɔ ji Mawu Matsɛ Yemi ɔ nɛ Yesu tsɔɔ e kaseli ɔmɛ kaa a sɔle ngɛ he ɔ nɛ.—Mateo 6:9, 10.\nMawu Matsɛ Yemi ɔ ji nɔ yemi nitsɛ nɛ ngɛ hiɔwe, nɛ e maa ye zugba a tsuo nɔ. E ma ba to adesahi a nɔ yemihi a nane mi. (La 2:8, 9; Kpojemi 16:14; 19:19-21) Jɔɔmihi nɛ Mawu Matsɛ Yemi ɔ kɛ maa ba a eko ji, e ma je anɔkuale nɛ a yi ngɛ nɔ yemi mi ɔ kɛ je. Mo susu níhi ekpa nɛ kɔɔ Mawu Matsɛ Yemi ɔ he nɛ tsɔɔ jã a he nɛ o hyɛ.\n1. HE WAMI\nNYAGBA A: Ngɛ adesahi a nɔ yemi mi ɔ, a ngɔɔ tó ngɛ ma bi a dɛ loko a nyɛɔ hyɛɛ ma a nɔ. Sika nɛ ɔ ha nɛ ma nikɔtɔma komɛ juɔ, nɛ ekomɛ hu ngɔɔ nyɔ mi ní kɛ jee nihi a dɛ konɛ ni ɔmɛ ko wo tó nɛ e sa kaa a wo, aloo ní kpahi nɛ e sa kaa a wo he tó kɛ ha amlaalo ɔ. Nɔ́ nɛ ɔ ha we nɛ amlaalo ɔ nɛ ná sika bɔ nɛ sa, lɔ ɔ he ɔ, amlaalo ɔ fɔɔ tó ɔ nɔ, nɛ enɛ ɔ haa nihi yi anɔkuale kulaa. Ngɛ si himi kaa jã mi ɔ, nihi nɛ a yeɔ anɔkuale ɔ nɛ a naa nɔ́ wawɛɛ.\nTSA BA: Mawu Matsɛ Yemi ɔ náa he wami kɛ jee Yehowa Mawu ope ɔ ngɔ. * (Kpojemi 11:15) E hia we nɛ a wo tó ha Mawu Matsɛ Yemi ɔ konɛ e kɛ tsu Matsɛ Yemi ɔ he ní. Mohu ɔ, Mawu “he wami kɛ nyɛmi kpetekpleenyɛ” ɔ kɛ e mi mi himi ɔ ma ha nɛ Matsɛ Yemi ɔ ma tsu e sisi bimɛ a hiami níhi tsuo a he ní ha mɛ.—Yesaya 40:26; La 145:16.\n2. NƆ YELƆ\nNYAGBA A: Susan Rose-Ackerman nɛ wa tu e he munyu kɛ sɛ hlami ɔ de ngɛ mɔde nɛ a ngɛ bɔe kaa a ma ha nɛ anɔkuale nɛ a yi ɔ se nɛ po ɔ he ke, “e sa nɛ e je sisi kɛ je nɔ yeli ɔmɛ a nɔ”. Ke nɔ yemihi ngɛ mɔde bɔe kaa a ma je nihi nɛ a yi anɔkuale kɛ je amlaalo ní tsumi he nɛ a hyɛɛ konɛ nihi nɛ a wo tó ngɛ níhi nɛ a kɛ yaa ma se, kɛ níhi nɛ a kɛ baa ma a mi ɔ nɔ, kɛ polisihi a kpɛti, se a ngmɛɛ ma nikɔtɔmahi nɛ a yi anɔkuale ɔ blɔ kaa a ya nɔ nɛ a sɔmɔ kaa ma nikɔtɔmahi ɔ, nihi be nyɛe maa ngɔ a hɛ kɛ fɔ a nɔ. Adesa nɔ yelɔ nɛ yeɔ anɔkuale wawɛɛ ɔ po yi mluku. Kaa bɔ nɛ Baiblo ɔ de ɔ, ‘dalɔ ko be zugba nɛ ɔ nɔ nɛ peeɔ kpakpa daa.’—Fiɛlɔ 7:20.\nYesu kua nyɔ mi ní nɛ pe kulaa\nTSA BA: Akɛnɛ Yesu Kristo, nɔ nɛ Mawu hla lɛ kaa Nɔ Yelɔ ngɛ Matsɛ Yemi ɔ mi ɔ be kaa adesahi nɛ a yi mluku he je ɔ, nɔ ko nɔ ko be nɛ ma nyɛ ma ha nɛ e pee nɔ́ nɛ dɛ. Yesu pee enɛ ɔ he nɔ hyɛmi nɔ́. Benɛ a ngɔ nyɔ mi ní nɛ pe kulaa nɛ ji, “matsɛ yemihi tsuo nɛ ngɛ je ɔ mi, kɛ bɔ nɛ a hɛ mi ngɛ nyami ha” a kɛ ka lɛ ɔ, e kua. Abosiami nɛ ji je nɛ ɔ nɔ yelɔ ɔ wo Yesu si kaa e kɛ enɛ ɔmɛ ma ha lɛ ke e kpla si nɛ e ja lɛ. (Mateo 4:8-10; Yohane 14:30) Benɛ Yesu ngɛ nɔ́ nae nɛ e piɛ bɔɔ nɛ e ma gbo po ɔ, e fia e pɛɛ si kaa e maa ye anɔkuale, enɛ ɔ he ɔ, e kua kaa e maa nu tsopa nɛ ma ha nɛ e be nɔ́ nami ɔ he nue, nɛ jinɛ lɔ ɔ ko ha we nɛ e ye e he nɔ ɔ. (Mateo 27:34) Amlɔ nɛ ɔ, Mawu tle Yesu si kɛ ho hiɔwe ya. Yesu ngɔ e ní peepee kɛ tsɔɔ kaa e sa nɛ e pee Mawu Matsɛ Yemi ɔ nya Matsɛ.—Filipi Bi 2:8-11.\n3. E MAA HI SI DAA\nNYAGBA A: Mahi fuu pɔɔ sɔ fɔmi, nɛ lɔ ɔ haa nɛ nihi náa he blɔ kɛ tsakeɔ ma nikɔtɔmahi nɛ a yi anɔkuale ɔ. Anɔkuale sane ji kaa, ngɛ mahi nɛ a ke a ya hɛ mi po a mi ɔ, nihi yi anɔkuale ngɛ sɔ fɔmi kɛ e he gɔgɔ fiami mi. Akɛnɛ sikatsɛmɛ ngɔɔ a sika kɛ woɔ sɔ fɔmi he gɔgɔ fiami kɛ e he blɔ nya tomi kpahi a mi he je ɔ, a náa ma nikɔtɔmahi nɛ a ngɛ nɔ yee kɛ ni nɛmɛ nɛ maa ba pee se ɔ a nɔ he wami ngɛ blɔ nɛ dɛ nɔ.\nKojolɔ John Paul Stevens nɛ ngɛ Kojomi He Ngua Nɛ Pe Kulaa ngɛ U.S. ɔ ngma ke, “he wami nɛ sikatsɛmɛ náa ngɛ ma nikɔtɔmahi a nɔ ɔ ha we nɛ nihi nɛ a ná Nɔ Yemi nɛ da, nɛ e ha we nɛ nihi nɛ a ná hemi kɛ yemi ngɛ nɔ yemi ɔ mi.” Enɛ ɔ he ɔ, e be nyakpɛ kaa ngɛ je kɛ wɛ ɔ, nihi babauu hɛɛ susumi kaa ma kudɔmi kuuhi a mi nɛ a yi anɔkuale kulaa.\nTSA BA: Mawu Matsɛ Yemi ɔ maa ye nɔ kɛ ya neneene, lɔ ɔ he ɔ, nɔ ko be sɔ fɔmi he gɔgɔ fiae loo a be sɔ fɔe nɛ a ju. (Daniel 7:13, 14) Akɛnɛ Mawu nɛ hla Matsɛ Yemi ɔ Nɔ Yelɔ ɔ he je ɔ, pi sɔ fɔmi nɛ ma ha nɛ e ba ye nɔ loo a kɛ ma tsake lɛ. E maa hi si kɛ maa ya neneene, lɔ ɔ he ɔ, níhi nɛ e maa pee ɔ maa hi kɛ ha nihi nɛ a maa hi e nɔ yemi ɔ sisi ɔ be tsuaa be.\nMawu Matsɛ Yemi ɔ ji nɔ yemi nitsɛ nɛ ngɛ hiɔwe, nɛ e maa ye zugba a tsuo nɔ\nNYAGBA A: Sisije ɔ, eko ɔ, o ma susu kaa ke a wo mlaa he ɔ, níhi ma tsake. Se ní leli yɔse kaa ke a wo mlaahi babauu ɔ, behi fuu ɔ, e haa nihi yi anɔkuale. Jehanɛ hu, a puɛɔ sika babauu konɛ a kɛ ba anɔkuale nɛ nihi yi ɔ si, se manye yemi nyafii pɛ nɛ e jeɔ mi kɛ baa.\nTSA BA: Mawu Matsɛ Yemi ɔ he mlaahi nɔ kuɔ kulaa pe mlaahi nɛ adesa nɔ yemihi wo. Kaa nɔ hyɛmi nɔ́ ɔ, Yesu tsɔɔ we ní kakaaka nɛ e sa kaa waa pee loo wa ko pee, mohu ɔ, e tsɔɔ nɔ́ nɛ a pɔɔ lɛ tsɛmi ke Mlaa Kpakpa a. E de ke: “Lɔ ɔ he ɔ, nɔ́ tsuaa nɔ́ nɛ nyɛ hlaa kaa nihi nɛ pee ha nyɛ ɔ, nyɛ hu nyɛɛ pee ja nɔuu ngɔ ha mɛ.” (Mateo 7:12) Nɔ́ nɛ sa kadimi ji kaa, Matsɛ Yemi ɔ he mlaa a kɔɔ susumihi kɛ ní peepeehi tsuo he. Yesu de ke, “Suɔ o nyɛmi nɔmlɔ kaa bɔ nɛ o suɔ mo nitsɛ o he.” (Mateo 22:39) Ngɛ anɔkuale mi ɔ, Mawu nɛ hyɛɛ tsui mi ɔ nɛ ma nyɛ maa wo mlaa nɛ ɔ.—1 Samuel 16:7.\nNYAGBA A: Nɔ́ nɛ ha nɛ anɔkuale nɛ a yi ngɛ nɔ yae titli ji hɛkɔ kɛ nɔ pɛ e nɔ́ mi fomi. Behi fuu ɔ, ma nikɔtɔmahi kɛ ma bi jeɔ su yaya nɛ ɔmɛ kpo. Ngɛ tsuapo nɛ e hule ngɛ Seoul nɛ wa tu he munyu kɛ sɛ hlami ɔ mi ɔ, ma nikɔtɔmahi ngɔ nyɔ mi ní ngɛ nihi nɛ a ma tsuapo ɔ dɛ. Nihi nɛ a ma tsuapo ɔ le kaa ke a ha nyɔ mi ní ɔ, a be sika fuu puɛe kɛ he ní kpakpahi nɛ a kɛ ma tsu ɔ.\nLoko anɔkuale nɛ a yi se ma nyɛ maa po ɔ, e sa nɛ a tsɔɔ nihi bɔ nɛ a ma je a he kɛ je su yaya kaa hɛkɔ kɛ nɔ pɛ e nɔ́ mi fomi he. Se adesahi a nɔ yemihi be suɔmi kɛ nyɛmi nɛ a kɛ ma tsu tsɔsemi ní tsumi nɛ ɔ.\nTSA BA: Mawu Matsɛ Yemi ɔ tsɔɔ nihi bɔ nɛ a maa pee ha kɛ je a he kɛ je su yaya nɛ haa nɔ yi anɔkuale ɔ he. * Tsɔsemi nɛ ɔ yeɔ bua nihi konɛ ‘bɔ nɛ a susuu a yi mi ɔ nɛ pee nɔ́ he kulaa.’ (Efeso Bi 4:23) A kase bɔ nɛ a maa pee ha nɛ a bua maa jɔ níhi nɛ a ngɛ ɔ a he konɛ a susu ni kpahi a he mohu pe nɛ a hɛ maa kɔ̃, nɛ a ma fo mɛ pɛ a nɔ́ mi.—Filipi Bi 2:4; 1 Timoteo 6:6.\n6. SISI BIMƐ\nNYAGBA A: Ngɛ si himi he blɔ nya tomi kpakpa, kɛ tsɔsemi kpakpa nɛ a kɛ haa nihi konɛ a ba a je mi saminya a tsuo se ɔ, ni komɛ maa hla kaa a maa pee níhi nɛ dɛ, nɛ a be anɔkuale yee. Ní leli komɛ tsɔɔ mi kaa enɛ ɔ he je nɛ adesahi a nɔ yemihi nyɛ we nɛ a po anɔkuale nɛ a yi se ɔ nɛ. Nɔ yemihi hyɛɛ blɔ kaa anɔkuale nɛ a yi ɔ maa ba si konɛ e ko puɛ ní tsɔ.\nTSA BA: Je Ma Amɛ A Kake Peemi Kuu ɔ fã nɛ hyɛɛ sanehi nɛ kɔɔ anɔkuale nɛ a yi he ɔ tsɔɔ kaa, loko nɔ yemihi ma nyɛ maa po anɔkuale nɛ a yi se ɔ, ja a wo nihi he wami kaa “a ba a je mi saminya, a ye anɔkuale, nɛ a tsu ní tsumihi nɛ a kɛ wo a dɛ ɔ saminya.” E ngɛ mi kaa susumi nɛ ɔ hi mohu lɛɛ, se Mawu Matsɛ Yemi ɔ peeɔ babauu pe nɛ e maa wo nihi he wami nɛ a je su nɛ ɔmɛ kpo kɛkɛ—e biɔ nɛ nihi nɛ a je su nɛ ɔmɛ kpo loko a ma nyɛ maa pee Mawu Matsɛ Yemi ɔ sisi bimɛ. Baiblo ɔ deɔ ke, “hɛ tsuli” kɛ “lakpatsɛmɛ” a nine be Mawu Matsɛ Yemi ɔ nɔ sue.—1 Korinto Bi 6:9-11; Kpojemi 21:8.\nBɔ nɛ kekle Kristofo ɔmɛ hi si ha a tsɔɔ kaa nihi ma nyɛ maa kase je mi bami he mlaahi nɛ a nɔ kuɔ nɛ ɔmɛ, nɛ a kɛ tsu ní. Kaa nɔ hyɛmi nɔ́ ɔ, benɛ kaselɔ ko nɛ a tsɛɛ lɛ ke Simon bɔ mɔde kaa e kɛ sika ma he mumi klɔuklɔu ɔ ngɛ Yesu bɔfo ɔmɛ a dɛ ɔ, a kua sika a, nɛ a de lɛ ke: “Pia o he mohu ngɛ nɔ́ yayami nɛ o susu ɔ he.” Benɛ Simon na oslaa nɛ ngɛ e susumi yaya a he ɔ, e de bɔfo ɔmɛ ke a sɔle kɛ ha lɛ konɛ e ko ná jamɛ a susumi ɔ hu.—Bɔfo Ɔmɛ A Ní Tsumi 8:18-24.\nBLƆ NƐ O MAA GU NƆ KƐ PEE MATSƐ YEMI Ɔ SISI BI\nNgɛ ma nɛ o je mi ɔ tsuo se ɔ, o ma nyɛ maa pee Mawu Matsɛ Yemi ɔ sisi bi. (Bɔfo Ɔmɛ A Ní Tsumi 10:34, 35) Tsɔsemi nɛ Matsɛ Yemi ɔ kɛ haa ngɛ je ɔ mi tsuo mwɔnɛ ɔ maa tsɔɔ mo blɔ nɛ o maa gu nɔ kɛ pee Matsɛ Yemi ɔ sisi bi. Yehowa Odasefohi a bua maa jɔ kaa a maa tsɔɔ mo bɔ nɛ a kɛ nihi kaseɔ Baiblo ɔ ha, nɛ ní kasemi ɔ ma nyɛ maa ye kaa hɛngmɛfia nyɔngma pɛ daa otsi. Níhi nɛ o ma nyɛ maa kase ɔ ekomɛ kɔɔ “Mawu Matsɛ Yemi ɔ he sane kpakpa a,” kɛ bɔ nɛ e ma je nɔ yemihi nɛ a yi anɔkuale ɔ kɛ je ɔ he. (Luka 4:43) Wa ngɛ mo he wami woe nɛ o hla Odasefohi nɛ a ngɛ o kpɔ ɔ mi ɔ a se blɔ aloo yaa wa Intanɛti ní tsumi he nɛ ji, jw.org ɔ nɔ.\nAnɛ o maa suɔ nɛ a kɛ mo nɛ ba kase Baiblo ɔ yaka lo?\n^ kk. 8 Baiblo ɔ ha nɛ wa na kaa Mawu biɛ ji Yehowa.\n^ kk. 22 Kaa nɔ hyɛmi nɔ́ ɔ, hyɛ munyu nɛ ji, “Anɛ Wa Ma Nyɛ Maa Ye Anɔkuale Ngɛ Nɔ Sisimi Je Nɛ ɔ Mi Lo?” nɛ ngɛ October 1, 2012, Hwɔɔmi Mɔ ɔ mi ɔ.